Μάχη της Στρώμνιτσας

Η μάχη της Στρώμνιτσας έλαβε χώρα τον Αύγουστο του 1014, κοντά στη Στρώμνιτσα (βουλγαρ.: Στρούμιτσα), στη σημερινή Βόρεια Μακεδονία, μεταξύ βουλγαρικών και Ρωμαϊκών δυνάμεων. Τα βουλγαρικά στρατεύματα υπό τον γιο τού τσάρου Σαμουήλ, Γαβριήλ Ραντομίρ, νίκησαν τον στρατό του κυβερνήτη της Θεσσαλονίκης, Θεοφύλακτου Βοτανειάτη, ο οποίος χάθηκε στη μάχη. Μετά το τέλος του, ο Αυτοκράτορας των Ρωμαίων Βασίλειος Β΄ αναγκάστηκε να υποχωρήσει από τη Βουλγαρία, και δεν μπόρεσε να εκμεταλλευτεί την επιτυχία του στη πρόσφατη Μάχη του Κλειδίου.

 Η μάχη 
Μετά τη νίκη του στις 29 Ιουλίου 1014, όταν καταστράφηκε ένα μεγάλο μέρος του βουλγαρικού στρατού, ο Βασίλειος Β΄ βάδισε δυτικά και κατέλαβε το μικρό φρούριο Ματσούκιον κοντά στη Στρούμνιτσα, αλλά η ίδια η πόλη παρέμεινε σε βουλγαρικά χέρια. Γι' αυτό ο Αυτοκράτορας των Ρωμαίων έστειλε στρατό με επικεφαλής έναν από τους πιο ικανούς στρατηγούς του, τον Θεοφύλακτο Βοτανειάτη, για να καταστρέψει το από πασσάλους περίφραγμα στα νότια της πόλης, το οποίο είχε φτιαχτεί από τον Σαμουήλ πριν από την εκστρατεία. Έτσι, θα άνοιγε τον δρόμο για τους Ρωμαίους προς τη Θεσσαλονίκη μέσω της κοιλάδας του ποταμού Αξιού.

Ο ιστορικός Βασίλ Ζλατάρσκι προσδιορίζει το πεδίο της μάχης στο φαράγγι Κοστούρινο, ανάμεσα στα βουνά Μπελάσιτσα και Πλάβους. Οι Ρωμαίοι δεν μπόρεσαν να οργανώσουν την άμυνά τους στο στενό πέρασμα, και εξοντώθηκαν. Τα περισσότερα από τα στρατεύματά τους χάθηκαν, συμπεριλαμβανομένου τού διοικητή τους. Σύμφωνα με τον επίσκοπο Μιχαήλ της Δεαβόλεως, ο Βοτανειάτης σκοτώθηκε από τον διάδοχο του βουλγαρικού θρόνου Γαβριήλ Ραντομίρ, ο οποίος έπληξε τον Ρωμαίο στρατηγό με το δόρυ του.   Με την είδηση αυτής τής απροσδόκητης και βαριάς ήττας, ο Βασίλειος Β' αναγκάστηκε να υποχωρήσει αμέσως ανατολικά, και όχι μέσω της σχεδιασμένης διαδρομής μέσω Θεσσαλονίκης. Επίσης, έλυσε την πολιορκία της Στρώμνιτσας. Για να κάμψει το ηθικό των Βουλγάρων, ο Βασίλειος Β' τύφλωσε χιλιάδες στρατιώτες που είχαν προηγουμένως αιχμαλωτιστεί στο Κλειδίον, και τους έστειλε στον Σαμουήλ.

 Αναφορές 

 Πηγές 
 John Skylitzes. Synopsis Historion, translated by Paul Stephenson.
 Подбрани извори за българската история, Том II: Българските държави и българите през Средновековието, Изд. "ТАНГРА ТанНакРа ИК", София 2004, , с. 66-67
 Мутафчиев, Петър, Книга за българите, Издателство на БАН, София 1992, , с. 118-119
 Златарски, Васил, История на българската държава през средните векове, том 1, част 2, Академично издателство "Марин Дринов", София 1994,  (т. 1, ч. 2), с. 738 (с. 697-700 в електронно издание)
 Пириватрич, Сърджан, Самуиловата държава. Обхват и характер, Изд. група "АГАТА-А", София 2000, , с. 137
 Гюзелев, Васил, България от втората четвърт на Х до началото на ХІ век, с. 71, 74, в: Димитров, Илчо (ред.), Кратка история на България, изд. "Наука и изкуство", София 1983
 Zlatarski, Vasil, History of Bulgaria in the Middle Ages (Istoria na balgarskata darzhava prez srednite vekove, История на българската държава през средните векове), in Bulgarian, Vol. 1, Part 2, Marin Drinov Academic Publishers, Sofia, 1994,  (That work can be found in the Internet, taken from the site "Books for Macedonia" (in Bulgarian)  on 29.01.2008)
 Gyuzelev, Vasil, Bulgaria from the second quarter of the tenth century to the beginning of the 11th century, (Balgaria ot vtorata chetvart na X do nachaloto na XI vek, България от втората четвърт на Х до началото на ХІ век), in Bulgarian, In: Dimitrov, Ilcho (Ed.), Short History of Bulgaria (Kratka istoria na Balgaria, Кратка история на България), in Bulgarian, Science and Arts Publishers, Sofia 1983

Κατηγορία:Δήμος Στρώμνιτσας
Κατηγορία:Μάχες της Βυζαντινής Αυτοκρατορίας